Muhoksen kunta

Voimaa ja vireyttä — Muhoksen hyvinvointiviikot
2026-04-22 - 2026-05-01
Voimaa ja vireyttä – Muhoksen hyvinvointiviikot 22.4.–1.5.2026

Muhoksella järjestetään keväällä 2026 ensimmäistä kertaa Voimaa ja vireyttä –hyvinvointiviikot, joiden yhteisenä teemana on aivo- ja mielenterveys. Viikot tuovat yhteen kunnan palvelut, Oulujoki-Opiston, kirjaston, kulttuuripalvelut, nuorisopalvelut ja paikalliset järjestöt rakentamaan monipuolisen ohjelmakokonaisuuden kaikenikäisille.
Tavoitteena on lisätä tietoa ja ymmärrystä mielen hyvinvoinnista, tarjota arkeen pieniä voimavarojen vahvistajia sekä luoda yhteisöllisiä kohtaamisia koko Muhokselle. Ohjelma sisältää luentoja, keskustelutilaisuuksia, näyttelyitä, työpajoja ja elämyksellisiä tapahtumia – mahdollisuuksia pysähtyä, innostua ja löytää uusia tapoja huolehtia omasta hyvinvoinnista.

Koko viikon ajan

Oulujoki-Opiston kuvataidekoulun kevätnäyttely
Lyyra-näyttelytilassa, Koivu ja Tähti -kulttuurikeskuksen aula
Laitasaaren koulun näyttely Hereillä
Kirjaston tiloissa

Keskiviikko 22.4.
Elämäni kirja -tapahtuma
Koivu ja Tähti -sali, klo 18.00
Kunnanjohtaja Kimmo Hinno avaa tapahtuman ja on mukana kirjansa kanssa!
Tapahtumassa 5–6 vierasta tuovat mukanaan kirjan, jonka lukeminen on ollut heille merkittävä kokemus. Illan aikana arvuutellaan, kuka vieras on tuonut minkäkin kirjan, kuullaan tarinoita lukemisesta ja keskustellaan lukemisen ilosta ja merkityksestä. Tapahtuma on osa kansallista Lukuviikkoa ja Outi-kirjastojen Oulu2026-ohjelmistoa.
Torstai 23.4.
Vanhempana sateenkaarinuorelle -luento
Kotiseutuhuone, klo 18–19
Järjestää nuorisopalvelut & Onnikka-hanke. Lue lisää tästä.
Perjantai 24.4.
Kuvataidekoulun avoimet ovet
Kuvataidekoulu (Veturitie 7), klo 15-18
Tule tutustumaan Kuvataidekoulun tiloihin ja töihin!
Siveltimiä ja siemailua
Kuvataidekoulu (Veturitie 7), klo 19-21
Ilmoittaudu mukaan aikuisten maalausiltaan! Tarjoamme välineet, tilat ja opastuksen maalaukseen. Ota mukaan omia virvokkeita ja pientä purtavaa! Tapahtumaan on ikäraja K-18, kurssimaksu 20 €. Ilmoittaudu tästä.
Tähti Kinon elokuvanäytökset
Kulttuurikeskus, klo 14.30-21.30

Kaunis rietas onnellinen, klo 14.30 Lue lisää tästä.
Super Mario Galaxy Movie, klo 17.00 Lue lisää tästä.
EPiC – Elvis Presley in Concert, klo 19.30 Lue lisää tästä.

Lauantai 25.4.
Unen kuva – Lotta Aakko
Kulttuurikeskus, klo 18-19
UNEN KUVA – sooloteos käsittelee ja tutkii unta, unia ja nukahtamisvaikeuksia musiikin ja draaman keinoin. Teoksessa perinteiset tuutulaulut sekä Aakon säveltämät kappaleet ja uniaiheinen runous johdattavat yleisön yöllisiin tunnelmiin ja seikkailuihin unen ja valveen rajamailla. Lue lisää tästä.
Tähti Kinon elokuvanäytökset
Kulttuurikeskus, klo 12-16

Super Mario Galaxy Movie, klo 12.00 Lue lisää tästä.
Isänpäivä, klo 14.00 Lue lisää tästä.

Maanantai 27.4.
Kädentaitoilta
Kulttuurikeskuksen aula, klo 17-20
Kädentaitoilta tarjoaa mahdollisuuden kokeilla perinteisiä käsityötekniikoita, inspiroitua tekemisestä ja nauttia yhdessäolosta. Mukaan voi tulla matalalla kynnyksellä – aiempaa osaamista ei tarvita. Tarjolla on kaksi samanaikaista työpajaa:

Kehräysnäytös klo 17–20
Neulahuovutustyöpaja klo 17–20

Kehräyskurssin näytös on maksutonta seurata. Jos neulahuovutustyöpajasta haluaa ostaa mukaansa tekemänsä pienen teoksen, se maksaa 5 euroa. Maksu suoraan opettajalle käteisellä tai MobilePaylla.
Tiistai 28.4.
Vierailut Pyhäkosken Voimalaitosmuseoon
Klo 13.00 ja klo 15.00
Tervetuloa tutustumaan vastikään uudistettuun Pyhäkosken voimalaitosmuseoon! Vierailuja järjestetään kahdessa ryhmässä klo 13.00 ja klo 15.00. Kumpaankin ryhmään mahtuu 20 osallistujaa. Maksuton! Saapuminen omatoimisesti Pyhäkosken voimalaitoksen pääovelle (Leppiniementie 569). RYHMÄT TÄYNNÄ!
Musiikkikoulun kevätkonsertti
Muhoksen kirkko, klo 18
Tule kuuntelemaan Muhoksen kirkkoon Oulujoki-Opiston musiikinopiskelijoiden konserttia! Vapaa pääsy!
Hengähdä hetkeksi: asahi, liikkuvuus ja äänimaljarentoutus
Kirjasto, klo 18-20
Rauhallinen ja palauttava hetki sisältää asahi-harjoituksen, liikkuvuusharjoituksen sekä äänimaljarentoutuksen. Tapahtuma toteutetaan kahdessa erillisessä ryhmässä:

Ryhmä 1: klo 18.00 (max. 15 hlöä)
Ryhmä 2: klo 19.00 (max. 15 hlöä)

Ota mukaan oma jumppamatto, juomapullo ja viltti. Ilmoittautuminen: Maria-Liisa Jakonen, p. 044 2761 588. Ilmaisen hyvinvointihetken tarjoaa Muhoksen Hengitysyhdistys.
Keskiviikko 29.4.
Omatoimikirjaston käytön opastusta
Kirjasto, klo 11-12
Tule tutustumaan omatoimikirjaston käyttöön!
Liikuntapäivä
Koivu ja Tähti -sali, klo 12-14
Puolen tunnin lajikokeiluja. Maksuton. Vetäjinä Oulujoki-Opiston ja kunnan liikunnanohjaajat.

Klo 12.00-12.25 Keppijumppa
Klo 12.30-12.55 Tasapaino
Klo 13.00-13.25 Pohjois-Pohjanmaan Liikunta ja Urheilu ry ja Hyvinvointia kylille -hankkeen lajiesittelyssä Cornhole -pelin opastusta. Laji soveltuu kaikille. Leikkimielisestä kisailusta voittaja palkitaan!
Klo 13.30-14.00 Senioritanssi

Musiikkikoulun kevätkonsertti
Koivu ja Tähti -kulttuurikeskus, klo 18
Tule kuuntelemaan kulttuurikeskukselle Oulujoki-Opiston musiikinopiskelijoiden konserttia! Vapaa pääsy!
Torstai 30.4. — Vappuaatto
Elokuvanäytös: Isänpäivä
Koivu ja Tähti -sali, klo 15.30
K-7, liput 13 €. Lue lisää tästä.
EPiC: Elvis Presley in Concert -elokuvanäytös ja keskustelutilaisuus
Koivu ja Tähti -sali ja Kotiseutuhuone, klo 18.00
K-7, liput 13 €. Virittäydy Vapun tunnelmaan elokuvan voimin! Elokuvan jälkeen kulttuurituottaja Janna Mäkelän johdolla pääset keskustelemaan elokuvasta kävijämäärän mukaan joko Kotiseutuhuoneessa tai Auditoriossa. Lue lisää tästä.
Perjantai 1.5. — Vappupäivä
Muhoksen Vappu 13-16
Koivu ja Tähti -kulttuurikeskus ja kirjasto, klo 13 alkaen

Fiftariteema!
Vappumarkkinat kulttuurikeskuksen pihassa
Vanhojen autojen kulkue
Motoristikulkue!

Drone-liveseuranta!

Kupla Kopla – saippuakuplataidetta
Pomppulinnat
Aronin Elvis-show Koivu & Tähti -salissa klo 16, vapaa pääsy!
Lue Muhoksen Vapusta lisää tästä!

BONUS: Lauantai 2.5.
Muhos-juoksu 2.5.2026
Koko perheen juoksu- ja hölkkätapahtuma Laitasaaressa, Laitasaaren koululla klo 13.00. Ilmoittautuminen klo 12–12.30. Matkat 1–10 km + kuntosarjat, maksuton muksujuoksu klo 12.55. Lisätiedot: www.laitasaarenveto.fi.
